b'\n_START_ARTICLE_\nJohn Powell (juoksija)\n_START_PARAGRAPH_\nJohn Vincent "Jack" Powell (2. marraskuuta 1910 \xe2\x80\x93 27. hein\xc3\xa4kuuta 1982) oli brittil\xc3\xa4inen keskimatkojen juoksija. H\xc3\xa4n oli 1930-luvulla maansa parhaita 800 metrin juoksijoita. H\xc3\xa4n osallistui olympialaisten 800 metrin juoksuun kahdesti: Los Angelesissa 1932 h\xc3\xa4n sijoittui seitsem\xc3\xa4nneksi ajalla 1.53,0 ja Berliiniss\xc3\xa4 1936 h\xc3\xa4n karsiutui v\xc3\xa4lieriss\xc3\xa4. Berliiniss\xc3\xa4 h\xc3\xa4n juoksi my\xc3\xb6s 4\xc2\xa0\xc3\x97\xc2\xa0400 metrin viestin alkueriss\xc3\xa4 mutta ei en\xc3\xa4\xc3\xa4 finaalissa, jossa Iso-Britannia voitti kultaa.'